Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, jakiteko ea, Nafarroako 2019-2025 Desgaitasun Plana onetsi zenetik, dirulaguntza-lerro jarraitu bat garatu den adinagatik edo desgaitasunagatik mugikortasun murriztua duten pertsonak bizi diren etxebizitzak egokitzeko eta/edo birgaitzeko obretarako.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2025 Desgaitasun Plana onetsi zenetik, garatu al da dirulaguntza-lerro jarraiturik adinagatik edo desgaitasunagatik mugikortasun murriztua duten pertsonak bizi diren etxebizitzak egokitzeko eta/edo birgaitzeko obretarako?

2.- Erantzuna baiezkoa bada, zein izan dira horretarako hasierako aurrekontua eta aurrekontu exekutatua? Xehatu datuak urteka.

Iruñean, 2022ko abenduaren 14an

Foru parlamentaria: Jorge Esparza Garrido